== Klubbens historie ==
FC THY – Thisted Q er stiftet i 2017, som en overbygningsaftale mellem [[Nors B]], [[Klodby-Hørdum IF]], [[IF Nordthy]], [[Frøstrup-Hannæs IF]] og [[Thisted FC]].<ref>{{Cite web |url=http://www.fcthy-thistedq.dk/om-os/hvem-er-vi/ |title=FC Thy-Thisted Q - Hvem er vi? |access-date=13. januar 2020 |archive-date=13. januar 2020 |archive-url=https://web.archive.org/web/20200113162611/http://www.fcthy-thistedq.dk/om-os/hvem-er-vi/ |url-status=ok }}</ref> Før 2017 spillede kvindeholdet under [[Thisted FC]], hvor holdets bedste indplacering har været i [[Kvinde 1. division (fodbold)|1. division]]. I 2017 begyndte FC Thy Piger for første gang at aflevere U18 spillere op i seniorafdelingen, og derfor var det naturligt, at arbejdet i den eksisterende overbygningsaftale omkring FC THY Piger blev udvidet med seniorafdelingen, som bestod af førsteholdet i [[Kvinde 1. division (fodbold)|1. division]] og 2. holdet i [[Jyllandsserien for kvinder (fodbold)|Jyllandsserien]]. 1. holdet havde i foråret 2017 reddet sin eksistens i [[Kvinde 1. division (fodbold)|1. division]], selv om holdet lå håbløst til nedrykning ved julepausen. [[Torben Overgaard]] overtog cheftrænerposten omkring holdet, og ved pressemødet omkring lanceringen af FC Thy – Thisted Q fremlagde ledelsen en vision 2020, som noget ambitiøst indeholdt en vision om oprykning til landets bedste kvindelige række [[Elitedivisionen (fodbold)|Elitedivisionen]] i 2020.
Historie Sport Foreninger Organisationer